Xi Jinping e în Europa pentru prima oară după cinci ani și s-a întâlnit la Palatul Élysée cu Macron și șefa UE. Mizele acestei vizite
Liderul chinez Xi Jinping a început luni o vizită de stat de două zile în Franța. Întâmpinat duminică la aeroport de premierul Gabriel Attal, președintele chinez a fost primit luni de Emmanuel Macron la Palatul Élysée, împreună cu președinta Comisiei Europene, Ursula von der Leyen, pentru a discuta despre disputele comerciale, înainte de un tête-à-tête prevăzut în cursul după-amiezii, relatează Le Figaro.